खराब मौसम और बारिश के चलते नेपाल के पहाड़ी इलाकों में कैलाश मानसरोवर यात्रा से लौट रहे 1000 श्रद्धालु फंसे हुए हैं. बुधवार को हिल्सा से 250 श्रद्धालुओं को निकाला गया था. गुरुवार को सिमीकोट से 143 यात्रियों को बाहर निकाला गया. आपको बता दें कि इस साल हाई एल्टीट्यूड से होने वाली परेशानियों के चलते 8 श्रद्धालुओं की जान जा चुकी है. नेपाल में भारतीय दूतावास ने श्रद्धालुओं को सलाह दी है कि वे यात्रा शुरू करने से पहले अपनी स्वास्थ्य जांच करवाएं और करीब एक महीने की अपनी जरूरी दवाएं साथ लेकर जाएं.